Document ID: 32005R1036

KOMMISSIONENS FORORDNING (EF) Nr. 1036/2005
af 1. juli 2005
om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 29, stk. 1, og
ud fra følgende betragtninger:
(1)
Kommissionens forordning (EF) nr. 2535/2001 (2) indeholder bl.a. gennemførelsesbestemmelser til importordningerne for mælk og mejeriprodukter i Europaaftalerne mellem EF og dets medlemsstater på den ene side og visse central- og østeuropæiske lande på den anden side. Med henblik på at gennemføre de indrømmelser, der er fastsat i Rådets og Kommissionens afgørelser 2005/430/EF (3) og 2005/431/EF (4) om indgåelse af tillægsprotokoller til Europaaftalerne om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien og Republikken Rumænien på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union, bør de nye importtoldkontingenter åbnes, og visse eksisterende kontingenter bør forhøjes fra den dato, hvor tillægsprotokollerne træder i kraft, dvs. den 1. juli 2005.
(2)
I henhold til Rådets forordning (EF) nr. 747/2001 (5) skal kontingent nr. 09.1302 for visse landbrugsprodukter med oprindelse i Israel forvaltes efter »først-til-mølle« princippet i overensstemmelse med artikel 308a til 308c i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (6). Der bør i forordning (EF) nr. 2535/2001 tages hensyn til dette kontingent.
(3)
Bilag XII til forordning (EF) nr. 2535/2001 indeholder en henvisning til den certifikatudstedende myndighed i Cypern, som bør slettes som følge af Cyperns tiltrædelse af Den Europæiske Union.
(4)
Forordning (EF) nr. 2535/2001 bør derfor ændres i overensstemmelse hermed.
(5)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 2535/2001 foretages følgende ændringer:
1)
Artikel 5, litra b), affattes således:
»b)
de kontingenter, der er fastsat i Rådets og Kommissionens afgørelser 2005/430/EF (7) og 2005/431/EF (8)
2)
I artikel 19a foretages følgende ændringer:
a)
Stk. 1 affattes således:
»1. For det kontingent, der er fastsat i Rådets forordning (EF) nr. 312/2003 (9) og (EF) nr. 747/2001 (10), og som figurerer i bilag VIIa til nærværende forordning, gælder artikel 308a til 308c i forordning (EØF) nr. 2454/93.
b)
Stk. 4 affattes således:
»4. Anvendelsen af den nedsatte toldsats er betinget af, at det bevis for oprindelse, der er udstedt i henhold til bilag III til aftalen med Republikken Chile eller protokol 4 til aftalen med Israel, fremlægges.«
3)
Bilag I, del B, affattes som angivet i bilag I til nærværende forordning.
4)
Bilag VIIa affattes som angivet i bilag II til nærværende forordning.
5)
I bilag XII slettes oplysningerne vedrørende Cypern.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Artikel 1, nr. 1 og 3, finder anvendelse fra den 1. juli 2005.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. juli 2005.

Labels: 3
17
18